PRITARTA

 Tauragės rajono savivaldybės tarybos

 2022 m. d. sprendimu Nr.

TAURAGĖS SPORTO CENTRAS

GEDIMINAS SAKALAUSKAS

**METŲ VEIKLOS** ATASKAITA

2022–01–18 Nr. \_\_\_\_\_\_\_\_

Tauragė

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
|  Tauragės sporto centro 2021 metų veiklos planas buvo parengtas vadovaujantis TSC 2018-2022 metų strateginiu planu (patvirtintas Švietimo ir sporto skyriaus vedėjo 2018-03-19 įsakymu Nr.101-10), Tauragės rajono savivaldybės 2020-2022 metų strateginiu planu. Pagrindiniai strateginio ir veiklos plano tikslai ir uždaviniai - organizuoti sporto centro veiklą, kad kiekvienas vaikas ar jaunuolis galėtų lankyti sporto pratybas, telkti sporto bendruomenę sprendžiant aktualiausias ugdymo problemas, siekiant įskiepyti visą gyvenimą išliekantį poreikį ir pomėgį sportuoti bei siekti aukštų sportinių rezultatų, kurti sporto infrastruktūrą, gerinti sporto treniruočių sąlygas, plėsti sporto renginių įvairovę. Sporto centro veiklos prioritetai: ugdymo kokybės gerinimas rengiant aukšto meistriškumo sportininkus, teigiamo ugdytinių požiūrio į sveikatą kaip didžiausią vertybę ugdymas, gebėjimų formavimas, sporto infrastruktūros kokybės kūrimas, sąlygų sporto mokytojams ir sportuojantiems gerinimas ir sporto renginių organizavimas. 2021 metais sporto centre organizuota sportinė veikla pagal 14-os sporto šakų sportinio ugdymo programas, sukomplektuotos 52 grupės – 49-ios formalųjį švietimą papildančios ugdymo grupės (35 gr. - pradinio rengimo, 14 gr. - meistriškumo ugdymo) ir 3 neformaliojo ugdymo grupės. Neformaliojo švietimo mokinių registre užregistruoti 677 mokiniai dalyvaujantys Tauragės sporto centro sportinio ugdymo veikloje ir 32 mokiniai, kurie lanko dviejų sporto šakų pratybas. Centras siekė įgyvendinti ugdymo plane numatytus tikslus ir uždavinius, vykdė sporto pratybas, dalyvavo sporto varžybose, pasirengimo stovyklose, organizavo renginius. Didelis dėmesys buvo kreipiamas į darbuotojų kvalifikacijos tobulinimą, nes karantino metu vyko daug seminarų nuotoliniu būdu ir suteikė galimybę juose dalyvauti didesniam darbuotojų skaičiui. Iki 2021 m. kovo 26 d. dėl COVID-19 pandemijos, sporto pratybos vyko nuotoliniu būdu virtualioje ZOOM platformoje. Sporto mokytojai teikdavo savaitinius treniruočių planus, tvarkaraščius ir tokiu būdu stengėsi palaikyti auklėtinių motyvaciją ir sportinę formą. Taip pat vykdavo bendros nuotolinės treniruotės visiems sporto centro auklėtiniams, kurias vykdydavo centro ir kviestiniai treneriai. Nuotolinio sportinio ugdymo programos, dėl savo specifikos, nebuvo tokios efektyvios ir tai įtakojo sportiniams rezultatams. Grįžus prie kontaktinio ugdymo vėl pradėjome varžybų, turnyrų ir renginių maratoną. Sportininkai dalyvavo 154 išvykose į varžybas ir turnyrus, 110 varžybų ir turnyrų vyko Tauragėje. Birželio mėnesį ,,Liberty beach“ poilsiavietėje surengtoje sportininkų pagerbimo šventėje apdovanoti 2020 m. geriausi sportininkai ir 37-iems sporto centro absolventams įteikti formalųjį švietimą papildančio ugdymo programos baigimo pažymėjimai. Rugpjūčio mėnesį vyko tradicinė keturių dienų sporto stovykla ,,Aktyvi vasara“, Rugsėjo 1-osios šventė Pilies aikštėje, sportinių mokslo metų pradžią paminėjome 12 km. pėsčiųjų žygiu Šilinės girininkijoje įrengtame pažintiniame take. Sporto centro auklėtiniai 2021 metais, Lietuvos vaikų, jaunučių, jaunių ir jaunimo sporto šakų čempionatuose iškovojo 56 medalius, vieną Baltijos šalių pirmenybėse ir du aukso medalius pasaulio jaunių svarsčių kilnojimo čempionate iškovojo Ramutis Ivinskis.. Daugiausia medalių iš Lietuvos čempionatų imtynininkų kraityje – 17, sambo ir dziudo po 13 medalių, boksininkai pelnė 5 medalius, badmintonininkai – 4, rankininkai ir šachmatininkai po 2 medalius Sporto klubų atstovai Lietuvos čempionatuose iškovojo 14 medalių, Baltijos šalių pirmenybėse vieną medalį. Trys medaliai automobilių sporto ir imtynininkų sąskaitoje, po du pelnė lengvaatlečiai ir svarsčių kilnotojai, po vieną medalį –badmintono, bokso, krepšinio, mišrių kovų ir virvės traukimo sportininkai.  Ne visi planuoti tradiciniai renginiai dėl pandemijos įvyko, bet pavyko surengti Lietuvos autokroso čempionato etapą, Lietuvos paplūdimio virvės traukimo čempionatą, veteranų futbolo turnyrą Mero taurei laimėti, X-ąjį V. Bučnio atminimo taurės krepšinio turnyrą, Lietuvos svarsčių kilnojimo čempionatą., XXXIII-ąjį ATGIMIMO taurės krepšinio turnyrą, V. Radžiaus atminimo šachmatų turnyrą, Tauragės bėgimą Lietuvos karių dienai paminėti. Gerinant sporto infrastruktūrą ir sąlygas sportuojantiems, atnaujinta sporto centro mini treniruoklių salė, įsigyta pratyboms reikalinga įranga. Visas sporto šakas pasiekė naujas sporto inventorius. Iš savivaldybės biudžete numatytos švietimo įstaigų aplinkos modernizavimo programos, sporto centro Vytauto stadiono dviejose krepšinio aikštelėse paklota nauja danga. Už 23200 Eur. pasirašyta sutartis dėl automatinės laistymo sistemos įrengimo futbolo aikštėje. Darbai bus baigti š. m. pavasarį, nes dėl oro sąlygų 2021 metais nepavyko užbaigti suplanuotų darbų. Dėl COVID-19 pandemijos daugiafunkcinis sveikatingumo kompleksas-baseinas veiklą atnaujino gegužės 24 d. Vasaros metu vykdė mokymo plaukti užsiėmimus moksleiviams. Nuo rugsėjo pradėta antrokų mokymo plaukti programa pagal trišalę sutartį, sudarytą tarp ŠMSM, plaukimo federacijos ir Tauragės r. savivaldybės. Dėl galimybių paso reikalavimo lankytojų srautas baseine buvo mažas ir tik paskutiniai du metų mėnesiai leido pasiekti teigiamą balansą lėšų už teikiamas paslaugas. Toks pat scenarijus ir sporto centro ,,Bastilijos“ komplekse, dėl mažo lankytojų srauto, atsigavimo požymiai pasirodė tik spalio mėnesį.  Sporto rėmimo fondui parengtas projektas ,,Fizinių veiklų organizavimas ir vykdymas Tauragės rajone“. Taip pat buvo pateiktas projektas CPVA dėl sporto bazių plėtros, priežiūros ir remonto, tačiau agentūra projekto netenkino.  |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Sporto centro veiklos užtikrinimas naudojant modernias švietimo technologijas ugdymo turiniui perteikti. | Užtikrinti įstaigos veiklą elektroninėje dokumentų valdymo sistemoje.Tobulinti naudojamą virtualią mokymo aplinką (Zoom, Office 365, Microsoft Teams), kurią sudaro bendra sistema ir papildomos technologinės priemonės. | Įstaigos veiklos dokumentų pateikimas tik EDV sistemoje.100 proc. sporto mokytojų ir ne mažiau 90 proc. mokinių naudojasi virtualiomis mokymo priemonėmis (Zoom, Office 365, Microsoft Teams), 100 proc. EMP naudojimas lankomumui užtikrinti. | 70 proc. įstaigos veiklos dokumentų pateikiama EDV sistemoje ,,Kontora“100 proc. sporto mokytojų ir 90 proc. mokinių nuotolinėms pratyboms naudojasi virtualia mokymo platforma Zoom, darbuotojai - Microsoft Teams, 100 proc. EMP naudojamas pratybų lankomumui užtikrinti, išskyrus priešmokyklinio ugdymo grupes. |
| 1.2. Daugiafunkcinio sveikatingumo centro paslaugų plėtimas, mokymo plaukti sąlygų rajono mokiniams sudarymas. | Parengti projektą treniruoklių sporto salės įrangos įsigijimui, organizuoti mokymo plaukti užsiėmimus. | Sporto rėmimo fondui pateikti projektą įrangos įsigijimui, vykdyti rajono bendrojo ugdymo mokyklų antrų klasių mokinių mokymo(-si) plaukti programą. | Sudaryta sutartis su tiekėju dėl įrangos gamybos ir įrengimo.Rajono bendrojo ugdymo mokyklų antrokai mokomi plaukti pagal ŠMSM ir plaukimo federacijos progr. |
| 1.3. Sporto infrastruktūros kūrimas, sąlygų sportuojantiems gerinimas. | Parengti projektą esamų sporto bazių plėtrai, priežiūrai ir remontui. | Kartu su Aušros progimnazija parengti projektą CPVA, Vytauto stadiono sporto aikštynų dangos atnaujinimui ir apšvietimo įrengimui. | CPVA projekto netenkino.Savivaldybės švietimo įstaigų aplinkos modernizavimo programos lėšomis paklota nauja dviejų krepšinio aikštelių danga, įrengtas mini futbolo ir krepšinio aikštelių apšvietimas  |
| 1.4. Sporto renginių organizavimas ir sporto veiklos propagavimas | Nacionalinio lygio ir rajono sporto renginių organizavimas ir vykdymas. | Organizuoti ir vykdyti ne mažiau 3 Nacionalinio lygio ir 6 rajono sporto renginius. | 2021 metais Tauragėje organizuoti ir vykdyti Nacionalinio lygio sporto renginiai – Lietuvos autokroso čempionato etapas, Lietuvos svarsčių kilnojimo, Lietuvos virvės traukimo čempionatai, Tauragės bėgimas Lietuvos karių dienai paminėti. ,,Tinklinio mylėtojų“ taurės turnyras, bokso turnyras ,,Žemaitijos lyga 5“. Rajono mastu vyko futbolo, šachmatų turnyrai Sporto centro taurėms laimėti, krepšinio turnyrai ATGIMIMO , V. Bučnio ir Sporto centro taurėms laimėti, vasaros krepšinio lyga, atviros Tauragės dziudo pirmenybės |
|  |  |  |  |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| - |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| Sporto centro mini treniruoklių salės remontas ir įrangos atnaujinimas | Pagerintos pratybų sąlygos sportuojantiems. |
| Pasirašyta sutartis ir atlikta 70 proc. darbų Vytauto stadiono automatinei laistymo sistemai įrengti | Palengvins aikštės priežiūrą karštuoju/sausuoju metų laiku. |

Direktorius \_\_\_\_\_\_\_\_\_\_\_\_\_ Gediminas Sakalauskas